I. REACHTAÍOCHT TRÉIDLIACHTA

32004 R 0852: Rialachán (CE) Uimh. 852/2004 ó Pharlaimint na hEorpa agus ón gComhairle an 29 Aibreán 2004 maidir le sláinteachas earraí bia (IO L 139, 30.4.2004, lch. 1).

32004 R 0853: Rialachán (CE) Uimh. 853/2004 ó Pharlaimint na hEorpa agus ón gComhairle an 29 Aibreán 2004 ag leagan síos rialacha sonracha sláinteachais do bhia de thionscnamh ainmhíoch (IO L 139, 30.4.2004, lch. 55).

(a) Ní bheidh feidhm go dtí an 31 Nollaig 2009 ag na ceanglais struchtúracha atá leagtha síos in Iarscríbhinn II, Caibidil II, de Rialachán (CE) Uimh. 852/2004 agus in Iarscríbhinn III, Roinn I, Caibidlí II agus III, Roinn II, Caibidlí II agus III, agus Roinn V, Caibidil I, de Rialachán (CE) Uimh. 853/2004, maidir le bunaíochtaí sa Rómáin atá liostaithe i bhFoscríbhinn B a ghabhann leis an Iarscríbhinn seo, faoi réir na gcoinníollacha atá leagtha síos thíos.

(b) Fad a thairbheoidh na bunaíochtaí dá dtagraítear i mír (a) thuas d'fhorálacha na míre sin, ní chuirfear táirgí de thionscnamh na mbunaíochtaí sin ach ar an margadh intíre amháin nó ní úsáidfear iad ach do phróiseáil bhreise i mbunaíochtaí sa Rómáin atá folaithe freisin ag forálacha mhír (a), gan spleáchas don dáta margaíochta. Ní foláir marc sláinte nó sainaitheantaa bheith ar na táirgí sin a bheidh éagsúil leis an marc dá bhforáiltear in Airteagal 5 de Rialachán (CE) Uimh. 853/2004.

Tá feidhm ag an bhfomhír sin roimhe seo maidir leis na táirgí go léir de thionscnamh bunaíochtaí iomlánaithe feola nuair atá cuid den bhunaíocht faoi réir fhorálacha mhír (a).

(c) Go dtí an 31 Nollaig 2009, féadfaidh na bunaíochtaí próiseála bainne atá liostaithe i bhFoscríbhinn B a ghabhann leis an Iarscríbhinn seo seachadtaí bainne amh a fháil nach gcomhlíonann na ceanglais in Iarscríbhinn III, Roinn IX, Caibidil I, fochaibidlí II agus III, de Rialachán (CE) Uimh. 853/2004 nó nár láimhsíodh i gcomhréir leis an ceanglais sin, ar chuntar go mbeidh na feirmeacha óna seachadfar an bainne luaite ar liosta arna choimeád ar bun ag na húdaráis Rómánacha chun na críche sin. Déanfaidh an Rómáin tuarascálacha bliantúla a thíolacadh don Choimisiún maidir leis an dul chun cinn arna dhéanamh in uasghrádú na bhfeirmeacha déiríochta agus an chórais bhailithe bainne.

(d) Áiritheoidh an Rómáin go gcomhlíonfar de réir a chéile na ceanglais dá dtagraítear i mír (a). Roimh dháta an aontachais, tíolacfaidh an Rómáin don Choimisiún plean uasghrádaithe arna fhormheas ag an údarás inniúil náisiúnta tréidliachta le haghaidh gach ceann de na bunaíochtaí atá folaithe ag an mbeart atá leagtha síos i mír (a) agus atá liostaithe i bhFoscríbhinn B. Beidh sa phlean liosta de na heasnaimh go léir i dtaca leis na ceanglais dá dtagraítear i mír (a) agus an dáta a phleanáíltear iad a cheartú. Déanfaidh an Rómáin tuarascálacha bliantúla a thíolacadh don Choimisiún maidir leis an dul chun cinn arna dhéanamh i ngach ceann de na bunaíochtaí. Áiritheoidh an Rómáin gurb iad na bunaíochtaí a chomhlíonfaidh na ceanglais sin go hiomlán faoin 31 Nollaig 2009, agus iad sin amháin, a fhéadfaidh leanúint de bheith ag oibriú.

(e) I gcomhréir leis an nós imeachta dá dtagraítear in Airteagal 58 de Rialachán (CE) Uimh. 178/2002 [10], féadfaidh an Coimisiún Foscríbhinn B a ghabhann leis an Iarscríbhinn seo a thabhairt suas chun dáta roimh an aontachas agus go dtí an 31 Nollaig 2009, agus sa chomhthéacs sin féadfaidh sé bunaíochtaí leithleacha a chur léi nó a scriosadh, i bhfianaise an dul chun cinn arna dhéanamh maidir le heasnaimh atá ann a cheartú agus i bhfianaise thoradh an phróisis faireacháin.

Féadfar rialacha mionsonraithe cur chun feidhme a ghlacadh, i gcomhréir leis an nós imeachta dá dtagraítear in Airteagal 58 de Rialachán (CE) Uimh. 178/2002, chun oibriú rianúil an chórais idirthréimhsigh thuas a áirithiú.

[10] Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 ag leagan síos phrionsabail agus cheanglais ghinearálta dhlí an bhia, ag bunú an Údaráis Eorpaigh um Shábháilteacht Bia agus ag leagan síos nósanna imeachta i gcúrsaí sábháilteachta bia (IO L 31, 1.2.2002, lch. 1). Rialachán mar atá arna leasú go deireanach le Rialachán (CE) Uimh. 1642/2003 (IO L 245, 29.9.2003, lch. 4).

--------------------------------------------------